**Osobitná časť**

**K § 1 a prílohe č.1**

Návrh nariadenia vlády v nadväznosti na Kolektívnu zmluvu vyššieho stupňa v štátnej službe na obdobie 1.1.2023 – 31.8.2024 ustanovuje zvýšenie platových taríf štátnych zamestnancov od 1. januára 2023 o 7 %. Sumy zvýšených platových taríf štátnych zamestnancov sú uvedené v prílohe č.1 k nariadeniu vlády.

**K § 2 a prílohe č. 2**

Návrh nariadenia vlády v nadväznosti na Kolektívnu zmluvu vyššieho stupňa v štátnej službe na obdobie 1.1.2023 – 31.8.2024 ustanovuje zvýšenie platových taríf štátnych zamestnancov od 1. septembra 2023 o 10 %. Sumy zvýšených platových taríf štátnych zamestnancov sú uvedené v prílohe č. 2 k nariadeniu vlády.

**K § 3**

V ustanovení § 3 sa navrhuje zrušiť nariadenie vlády Slovenskej republiky č. 221/2022 Z. z., ktoré stráca účinnosť vydaním nového nariadenia vlády Slovenskej republiky, ktorým sa ustanovujú zvýšené platové tarify štátnych zamestnancov od 1. januára 2023 o 7 % a od 1. septembra 2023 o ďalších 10 %.

**K § 4**

Navrhuje sa účinnosť nariadenia vlády tak, aby príloha č. 1 k nariadeniu vlády bola účinná od 1. januára 2023 a príloha č. 2 k nariadeniu vlády nadobudla účinnosť 1. septembra 2023.